Μπαλεζές, το γλυκό που τρώνε οι λεχώνες
Ο μπαλεζές είναι ένα δυναμωτικό γλυκό που πρόσφεραν στις λεχώνες την τρίτη μέρα της γέννησης του μωρού, τη μέρα που, σύμφωνα με την παράδοση, έρχονταν οι Μοίρες.
1 ποτήρι νερού νισεστές , 1 ποτήρι νερού ζάχαρη , 7 ποτήρια νερού νερό , 2 κουτ. σούπας ανθόνερο , αμύγδαλο τριμμένο, για το γαρνίρισμα , κανέλα σε σκόνη, για το γαρνίρισμα
Για να φτιάξουμε τον μπαλεζέ, βάζουμε τα έξι ποτήρια νερό σε ένα κατσαρολάκι μαζί με τη ζάχαρη και βράζουμε σε δυνατή  φωτιά μέχρι να λιώσει η ζάχαρη και να αρχίσει να κοχλάζει καλά το νερό.Στο ένα ποτήρι νερό διαλύουμε τον νισεστέ και τον ρίχνουμε μέσα στο σιρόπι. Ανακατεύουμε μέχρι να πήξει το όλον και να σχηματιστεί μια κρέμα.Το αποσύρουμε από τη φωτιά, προσθέτουμε το ροδόνερο και ανακατεύουμε.Ο μπαλεζές σερβίρεται σε ρηχή πιατέλα και γαρνίρεται με τριμμένο αμύγδαλο και κανέλα. Τρώγεται κρύος από το ψυγείο.
Ζάχαρη,Κεράσματα,Vegan,Νηστίσιμα,Χορτοφαγικά,Μικρασιατική Κουζίνα